《再和 其一》
宋代·冯山

莫厌诗筒来往频，閒中无物可怡神。追回风雅篇篇好，鍊尽襟怀日日新。

自笑支离多病客，更随憔悴苦吟人。阳州不识英雄器，重问颜高借六钧。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。